Ma ei saa nõustuda ka siin jällegi viidatud Kaja jutu kommentaarides toodud paraleeliga jalgrattasõidu ja rulluisutamisega. Pilk ümberringi  näitab, et vähemalt jalgrattasõitu peetakse siiski loomulikumaks liikumisviisiks kui suusatamist ja tihtipeale ostetakse lastele pigem jalgratas või rulluisud kui suusad. Seda ilmselt ka puht pragmaatilistel kaalutlustel, sest suusatalve on viimasel ajal ikka suhteliselt vähe olnud, samal ajal kui jalgratta või rulluisuga ikka sõita saab. Pealegi sõidavad lapsed/noorukid ratta või rulluisuga ka puhtalt niisama, näiteks koos sõpradega, samas ei ole ma eriti kuulnud, et keegi lastest/noortest sõpradega n.ö  õuesoleku ajal suusatamas käiks.